عائشہ مانو

وائرل ڈانس گرل عائشہ انسٹاگرام اور ٹک ٹاک پر موجود ہیں۔ شادی میں ڈانس کرنے والی لڑکی کی 
نومبر 2022ء کی وائرل ویڈیو کو لاکھوں افراد دیکھ چکے ہیں۔

اپنی قریبی دوست کی شادی کی تقریب میں انہوں نے لتا منگیشکر کے ایک پرانے گانے، ‘میرا دل یہ پکارے آجا’ پر رقص کیا۔ ان کے ڈانس کرنے کے اسٹائل کو سوشل میڈیا پر بہت زیادہ پذیرائی ملی۔

عائشہ عرف مانو کا تعلق لاہور، پاکستان سے ہے۔ وہ ماڈل اور اداکارہ بننے کی خواہش رکھتی ہیں، عائشہ 2002ء کو پیدا ہوئیں، دراصل بہاولپور میں مقیم ہیں۔ وہ ایک ٹِک ٹاکر، ماڈل اور سوشل میڈیا پر اثر انداز ہونے والی شخصیت کی مالک ہیں، 

وائرل ہونے والی ڈانس ویڈیو کو سب سے پہلے انسٹاگرام پر فوٹوگرافی پروفائل نے پوسٹ کیا تھا۔ لوگوں نے اسے بہت زیادہ شیئر کرنا اور پسند کرنا شروع کردیا۔ ویڈیو میں عائشہ نے سبز رنگ کا لباس زیب تن کیا ہوا تھا اور میرا دل یہ پکارے آجا پر شاندار انداز میں پرفارم کیا تھا۔

وائرل ہونے کے بعد انہیں اے آر وائی ڈیجیٹل پر ندا یاسر کے شو گڈ مارننگ پاکستان میں بھی مدعو کیا گیا۔ جس میں انہوں نے انکشاف کیا کہ وہ اپنی زندگی میں اداکارہ بننا چاہتی ہیں۔

اس ڈانس کے بارے میں بات کرتے ہوئے انہوں نے بتایا کہ یہ سب اچانک ہوا، وہ اس کے لیے تیار نہیں تھیں۔ لیکن، انہیں یہ گانا اور رقص پسند تھا اس لیے انہوں نے اپنے گھر والوں کے سامنے ایسا کیا۔ انہوں نے یہ بھی بتایا کہ ان کے گھر والوں کو اس ویڈیو کے وائرل ہونے سے کوئی مسئلہ نہیں ہے۔

وائرل ڈانس گرل عائشہ یہیں نہیں رکی۔ وہ اپنے مداحوں کے لیے TikTok ویڈیوز اپ لوڈ کرتی رہی ہیں۔ جہاں انہیں بہت پسند کرنے والے لوگ ہیں وہیں انہیں کافی تنقید کا سامنا بھی کرنا پڑ رہا ہے۔

حوالہ جات